แผนศึกษาการเดินทางทางน้ำในเขตกรุงเทพมหานครและปริมณฑล เพิ่มขึ้น 131.2 กิโลเมตร เป็นทางเลือกในเดินทางให้ประชาชน
นายปัญญา ชูพานิช ผู้อำนวยการสำนักงานนโยบายและแผนการขนส่งและจราจร (สนข.) เปิดเผยถึงแผนการจัดการเดินทางทางน้ำ โดยจะเริ่มดำเนินการที่ท่าเรือพระนั่งเกล้า ซึ่งจะมีการเชื่อมต่อระหว่างทางราง ทางถนนและทางเรือ ทั้งนี้ หากโครงการแล้วสมบูรณ์จะเป็นการเพิ่มปริมาณการเดินทางของผู้โดยสารได้เพิ่มขึ้น สำหรับระยะโครงการดำเนินการแบ่งเป็น ระยะสั้น 5 เส้นทาง ระยะยาว 3 เส้นทาง  โดย สนข.อยู่ระหว่างศึกษาแผนอำนวยความสะดวก เพื่อเสนอกระทรวงคมนาคมพิจารณา หากอนุมัติเรียบร้อย ก็จะนำเสนอหน่วยงานที่เกี่ยวข้องเพื่อดำเนินการก่อสร้างต่อไปสำหรับการพัฒนาการเดินทางและการเชื่อมต่อการเดินทางทางน้ำ ที่มีการศึกษาเส้นทางการเดินทางทางน้ำซึ่งปัจจุบันมีจำนวน 4 เส้นทาง ระยะทาง 65.4 กิโลเมตร มีท่าเรือทั้งสิ้น  103 แห่ง มีจุดเชื่อมต่อการเดินทางในรูปแบบอื่นจำนวน 8 จุด โดยมีแนวทางการพัฒนาการเดินทางทางน้ำ ในเขตกรุงเทพมหานครและปริมณฑล  (W-Map) ให้เป็นทางเลือกการเดินทางที่มีประสิทธิภาพ โดยมีเป้าหมายพัฒนาเส้นทางทางน้ำให้มีระยะทางเพิ่มขึ้น 131.2 กิโลเมตร พัฒนาท่าเรือเพิ่มขึ้นอีก 97 แห่ง มีจุดเชื่อมต่อการเดินทางในรูปแบบอื่นเพิ่มเป็น 34 จุด ในปี 2570 และเพิ่มเป็น 40 จุด ในปี 2575 โดยคาดว่าเมื่อพัฒนาแล้วเสร็จจะมีประชาชนหันมาใช้บริการเพิ่มขึ้นร้อยละ 36.57 ส่วนความก้าวหน้า โครงการพัฒนาโครงสร้างพื้นฐานด้านการคมนาคมขนส่งเพื่อพัฒนาระเบียงเศรษฐกิจภาคใต้ เพื่อเชื่อมโยงการขนส่งระหว่างอ่าวไทยและอันดามัน (Landbridge)ปัจจุบันอยู่ระหว่างจัดประชุมกลุ่มย่อยครั้งที่ 1 เพื่อนำผลการประชุมมาเป็นข้อมูลในการจัดทำรายงานความก้าวหน้า โดยคาดว่าจะสามารถนำเสนอผลการศึกษาต่อคณะรัฐมนตรีในปี 2566